**SONET UNUI ÎNGER CĂZUT**

*Silvia Rîşnoveanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SONET UNUI ÎNGER CĂZUT

Din visul tău, încet, eu m-am desprins,

Plutesc sau zbor, în amintire trec,

Deschide ochii, să mă vezi când plec,

Cum cad și mă cufund în necuprins.

Când ieși din vis ( nu știu dac-ai văzut)

Nu e lumină, nu mai sunt nici flori,

Nici trandafirii nu mai au culori,

Din visul tău, un înger a căzut.

Să nu îl chemi și nici să nu îl plângi,

În palmă, amintirea să i-o strângi,

Apoi s-o spulberi, ca și cum n-a fost.

Să-ți amintești de el, nu are rost.

Din câte știu, nu cere nici un cost

Iubiri și vise și-amintiri, să frângi.

Silvia Rîșnoveanu